iPhone 13 da videolar uchun portret rejim va ProRes paydo bo‘ladi

Apple’ning sentabr oyida taqdim etilishi kutilayotgan iPhone 13 lineykasi yangi opsiyalarga, xususan, kameraga bog‘liq qator yangiliklarga ega bo‘ladi, deb xabar beradi Hi-Tech.Mail.ru.

Bloomberg eksperti Mark Gurmanning hisoblashicha, Apple videoga portret rejimini qo‘shadi. Birinchi bor ushbu rejim 2015-yilda — iPhone 7 seriyasida paydo bo‘lgandi. Biroq undan faqatgina suratga olish ishlarida foydalaniladi.
Video uchun portret rejimi muqobil variantiga xos tarzda ishlaydi: chuqurlikni o‘lchash datchigi faqat obyektga fokus olib, fonning chaplanish effektini hosil qiladi.
Bundan tashqari, Apple kompaniyasi ProRes funksiyasini taqdim etadi. U ham videokontent uchun mo‘ljallangan. Ushbu funksiya foydalanuvchilarga yuqori sifatli formatdagi videolarni yozib olish va oson tahrirlash imkonini beradi. U iPhone 12 seriyasidagi ProRaw funksiyasini yodga soladi. Shunday ekan, ProRes yangi lineykadagi Pro modellar uchun eksklyuziv funksiyaga aylanishi istisno etilmaydi.
Shuningdek, Apple o‘z modellariga yangi fotofiltrlar va turli variantlar qo‘shishi kutilmoqda. Butun tasvirning bir qismiga — ma’lum bir obyekt yoki predmetga biror filtrni qo‘llash imkonini beradigan funksiya paydo bo‘lishi kerak.
Avvalroq internetda iPhone 13 Pro’ning quvvatlantirish “razyom”isiz tasvirlangan suratlari tarqalgan, Apple kompaniyasi iPhone 13 modellari taqchil bo‘lishidan ogohlantirgan edi.